Kirstin Maldonado

Kirstin Taylor "Kirstie" Maldonado (lahir 16 Mei 1992) ialah penyanyi dan penulis lagu Amerika Syarikat, terkenal sebagai ahli kumpulan a cappella, Pentatonix. Bersama Pentatonix, Maldonado telah mengeluarkan tujuh album studio, memenangi tiga Anugerah Grammy, dan menjual lebih dari enam juta album. Maldonado memulakan kerjaya muzik solonya pada 19 Mei 2017, dengan lagu "Break a Little" menggunakan nama pentas Kirstin (ditulis menjadi kırstın™; ™ ialah singkatan dari "Taylor Maldonado," bukan trademark), dengan EP sulungnya yang berjudul L O V E dikeluarkan pada 14 Julai 2017. Maldonado membuat penampilan sulung opera Broadway pada 2018, melakonkan watak sebagai Lauren dalam drama Kinky Boots.

Pentatonix 

Pada tahun 2011, Maldonado dihubungi oleh rakan sekolah, Scott Hoying yang mengajaknya untuk membentuk satu kumpulan a cappella untuk pertandigan a cappella The Sing-Off di NBC. Maldonado setuju menyertai kumpulan itu bersama Mitch Grassi yang juga rakan sekolahnya. Mereka bertiga lalu membentuk kumpulan Pentatonix bersama Avi Kaplan dan Kevin Olusola. Mereka berjaya meraih gelaran juara pada pertandingan musim ketiga. Sejak itu, mereka telah menerbitkan beberapa album dan EP, memiliki 13 juta pelanggan YouTube serta 2 juta tontonan YouTube, dan mengadakan jelajah dunia. Sebagai ahli Pentatonix, Maldonado berjaya memenango tiga Anugerah Grammy. Pada 8 Februari 2015, Pentatonix memenangi Grammy untuk kategori "Gubahan Instrumental atau a cappella terbaik" untuk lagu mereka yang berjudul "Daft Punk", sebuah lagu medley kumpulan muzik elektronik Daft Punk. Pada 15 Februari 2016, Pentatonix kembali memenangi Grammy untuk kategori yang sama, kali ini untuk lagu "Dance of the Sugar Plum Fairy" dari album That’s Christmas to Me. Pada 12 Februari 2017, Pentatonix memenango Grammy dalam kategori "Penampilan kumpulan/duo terbaik" untuk lagu "Jolene" yang dinyanyikan bersama Dolly Parton.

Diskografi

EP 
2017: L O V E

Single 
2017: "Break a Little"
2017: "All Night"
2017: "Naked"

Rujukan 

Kelahiran 1992
Orang hidup
Penyanyi wanita Amerika Syarikat